28/07/2021 | Administración LocalMunicipal
Ares
Ordenanza estacionamento modificada definitva

Presentadas alegacións-suxestións á modificación da Ordenanza Reguladora e Fiscal do estacionamento Regulado e da Taxa pola súa utilización no Concello de Ares ó abeiro da exposición pública no BOP núm.105 do 7 de xuño de 2021; resoltas na sesión plenaria ordinaria do día 22 de xullo de 2021 sendo desestimadas ou inadmitidas por extemporáneas, procedése á súa publiucación: O 11 de marzo de 2020, a Organización Mundial da Saúde elevou a situación de emerxencia de saúde pública xerada pola expansión do coronavirus COVID-19 a nivel de pandemia internacional. Esta expansión está a xerar unha crise sen precedentes recentes na saúde pública que afecta a todos os sectores e individuos. As distintas administracións, organismos e institucións, nacionais e internacionais, tiveron que adoptar medidas drásticas e urxentes para a prevención e loita contra a pandemia. O feito de controlarse o brote inicial, tras o establecemento por parte do goberno central de 4 fases coas que completar a desescalada, e superarse a fase III, implicou que quedasen sen efecto as medidas extraordinarias derivadas do estado de alarma, pero iso debe comportar, con todo, a adopción, por parte das administracións competentes, das necesarias medidas de prevención que permitan seguir facendo fronte e controlando a pandemia, tendo en conta a subsistencia, aínda que atenuada, dunha situación de crise sanitaria. Neste sentido, a Xunta de Galicia, que asumiu de novo a xestión da saúde pública autonómica, ditou a RESOLUCIÓN do 12 de xuño de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta da mesma data, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade. Dentro da referida resolución, entre outras, establécense unha serie de obrigas de seguridade, hixiene e distancia social para o uso de praias. O apartado 3.30 do Anexo estipula no seu número 4 que “Os concellos poderán establecer limitacións tanto de acceso como de aforo nas praias a fin de asegurar que se poida respectar a distancia interpersoal de seguridade entre usuarios. Para iso poderán tamén establecer límites nos tempos de permanencia nas mesmas, así como no acceso aos aparcamentos en aras de facilitar o control do aforo das praias”. O Concello de Ares optou por limitar o aforo das praias, de intensa ocupación en período estival, controlando a posibilidade de aparcamento para as persoas usuarias que acudan en transporte privado ás mesmas. A ordenanza elaborada polo concello de Ares que incluía medidas para poder dar acubillo ás liñas xerais marcadas polas administracións competentes foi aprobada e publicada no BOP número 118 do 29.07.2020. Este feito, unido á intención, xa reflectida na exposición de motivos da ordenanza que aquí se modifica, de establecer un sistema de regulación de acceso do tráfico rodado de non residentes para a época de verán, independentemente da presenza ou non de restricións sanitarias derivadas do Covid-19, coa finalidade de ordenar de maneira segura e racional todas as superficies susceptibles de aparcamento, levan a adecuar e modificar algún dos artigos existentes. Tras decaer o estado de alarma o pasado 9 de maio, seguen existindo restriccións marcadas pola nosa Comunidade autónoma, sobre todo en canto a número de persoas non convivintes que se poden reunir tanto en espazos abertos como pechados, tanto en públicos como privados. Esto é, trátase de evitar de novo aglomeracións toda vez que a situación sanitaria non está controlada e que o nivel de vacinación aínda non acadou niveis óptimos que permitan unha relaxación amplia das medidas restrictivas, eso sí, non podemos negar que co ritmo actual ao longo do verán poidamos falar dunha alta inmunidade motivo polo que tamén se alivian algunas das limitacións recollidas na ordenanza, como por exemplo, converter en estaacionamentos brancos nalgúns dos lugares habilitados o pasado verán aos que só se podía acceder mediante reserva previa e pago de taxa. Por todo o exposto, modifícanse o seguintes apartados: Estacionamento azul: de uso xeral, de pago e con franxas horarias. Aparcadoiro municipal de Chanteiro, aparcadoiro municipal de Seselle, aparcadoiro do Raso, zonas de aparcamento no casco urbán de Ares. Estacionamento verde: de uso exclusivo para os vehículos recollidos no artigo terceiro punto 2, nos centros urbanos e núcleos rurais do municipio. Estacionamento branco: de uso xeral, gratuíto e sen franxas horarias en todo o ámbito municipal. c) os vehículos recollidos no punto seguinte, non estarán obrigados a obter os códigos que lles habiliten para estacionar nas prazas de aparcamento azuis, podendo facelo de maneira directa.2. Estacionamentos verdes. Dentro dos centros urbanos e núcleos rurais poderanse establecer estacionamentos limitados para vehículos que cumpran as seguintes condicións. a. Vehículos con domicilio fiscal no Concello de Ares. Deberán estar ao corrente de pago do imposto de vehículo de tracción mecánica, así como ter ITV e seguro en vigor. Ares, a 23 de xullo de 2021 O Alcalde, Asdo. Julio I. Iglesias Redondo